Lav et referat af nedenstående tekst:

Tekst:
Siden Rebild Kommune blev dannet i 2007, har der været store problemer med at overholde lovgivningen på det specialiserede socialområde. Og i forbindelse med oprulningen af den omfattende incestsag, som i offentligheden er kendt som Rebild-sagen, blev kommunens håndtering af sagen hårdt kritiseret fra flere sider. Siden har Rebild Kommune fyret tre kommunalchefer. Nu har kommunen lagt en plan for, hvordan man får rettet op på kommunens store problemer. * Eksterne fagfolk skal lave en udførlig gennemgang af alle aktive sager med det mål at kontrollere, at kommunens sagsbehandling har været korrekt. Gennemgangen skal samtidig sikre, at kommunen retter op på eventuelle fejl. * Der skal indføres faste klare procedurer, systematiske arbejdsgange og et administrationsgrundlag, som medarbejderne kan forholde sig til i den daglige sagsbehandling. * Hensynet til forældrene må aldrig overskygge hensynet til barnet. Det skal nye tiltag og procedurer sikre. * Alle relevante sager skal tages tidligere op i tvangsfjernelsesudvalget. * Hver måned skal fagudvalg orienteres om de sager, der kræver særlig opmærksomhed. * Medarbejderne skal løbende gennemgå læringsproces og kompetenceudvikling. Rebild-sagen er en af de groveste sager om sexmisbrug af børn i nyere tid, og den 56-årige mand blev ved byretten idømt forvaring. Han har anket sagen. Rebild Kommune har i kølvandet på sagen erkendt, at man svigtede børnene.

Referat:
Eksterne fagfolk skal nu gennemgå alle kommunens sager på det specialiserede socialområde for at finde fejl.